# Барткевіч Таццяна Фёдараўна

# настаўніца беларускай мовы і літаратуры

# Глыбоцкая раённая гімназія

# *Адзінаццаты клас вывучае беларускую мову на павышаным узроўні. Праца над тэмай праводзіцца на працягу двух урокаў, так як спалучае ў сабе розныя віды дзейнасці: паглыбленне вывучанага тэарэтычнага матэрыялу, стварэнне ўласнага тэксту, аналіз газетнага тэксту, параўнанне яго з уласным.*

# **Тэма.** Функцыянальныя стылі (публіцыстычны) і жанры, стылеўтваральныя сродкі.

# **Мэта**. Садзейнічаць пашырэнню ведаў пра спецыфіку публіцыстычнага стылю маўлення, яго жанры, функцыі, тыповыя рысы. Садзейнічаць развіццю ўмення абгрунтоўваць прыналежнасць тэкстаў да публіцыстычнага стылю, фармуляваць тэму, галоўную думку, мэту паведамлення, выяўляць асаблівасці ўжывання ў іх моўных сродкаў. Садзейнічаць развіццю ўмення аналізаваць медыятэкст. Выпрацоўваць здольнасць ствараць уласныя тэксты публіцыстычнага стылю.

# **Мэта на мове вучня:** **буду ведаць** асаблівасці публіцыстычнага стылю маўлення, жанры публіцыстычнага стылю; **змагу** абгрунтаваць прыналежнасць тэксту да публіцыстычанага стылю; **ствару** ўласны тэкст публіцыстычнага жанру па прапанаваным загалоўку.

# **Тып урока.** Урок камбінаванай будовы.

# Абсталяванне i матэрыялы:

# - Валочка Г.М. Беларуская мова: вучэбны дапаможнік для 11 класа.- Мінск «Нацыянальны інстытут адукацыі», 2016;

# - выбраныя артыкулы з газет “Звязда”, “Настаўніцкая газета” (з артыкулаў папярэдне выразаны загалоўкі і наклеены на лісты паперы з вучнёўскіх сшыткаў )

# **Ход урока**

# **1.Арганізацыйна-матывацыйны этап.**

# Выкарыстоўваю метад “Вітанне”. Вітаю тых, хто:

* Выпісвае газету, часопіс
* Чытае газетныя артыкулы
* Чытае газеты ў інтэрнэце
* Рэгулярна чытае навіны на інтэрнэтных сайтах
* Ведае асаблівасці публіцыстычнага стылю маўлення
* Ведае публіцыстычныя жанры

# **2. Этап мэтавызначэння**

# Зыходзячы з тэмы ўрока, вучні фармулююць уласную мэту: **буду ведаць** асаблівасці публіцыстычнага стылю маўлення, жанры публіцыстычнага стылю; сферу яго выкарыстання, спецыфіку моўных сродкаў; **змагу** абгрунтаваць прыналежнасць тэксту да публіцыстычнага стылю.

# *Удакладняю*, што на ўроку трэба будзе напісаць тэкст публіцыстычнага стылю пад прапанаваным загалоўкам з газеты, параўнаць яго з арыгіналам, зрабіць высновы адносна раскрыцця тэмы рознымі аўтарамі.

# **3. Актуалізацыя набытых ведаў**

# Вучні працуюць у парах: расказваюць адзін аднаму, што ведаюць пра публіцыстычны стыль маўлення, сферу выкарыстання, жанры, асноўныя функцыі, тыповыя рысы, спецыфіку моўных сродкаў, асаблівасці сінтаксісу.

# ***На дошцы*** *запісаны словы, значэнне якіх неабходна ўмець раскрыць: публіцыстычны стыль, жанры публіцыстычнага стылю, сфера выкарыстання, інфармацыйная функцыя, экспрэсіўная функцыя, тыповыя рысы стылю, характэрныя моўныя сродкі*

# **5. Вывучэнне тэарэтычнага матэрыялу**

# Пасля працы ў парах вучні знаёмяцца з матэрыялам падручніка ( параграф 6).

# У групах па чатыры чалавекі працуюць над уменнем раскрыць значэнне паняццяў, запісаных на дошцы.

# **6. Праца над стварэннем уласнага тэксту публіцыстычнага стылю**

# Вучням прапануецца выбраць лісткі з наклеенымі на іх загалоўкамі газет і напісаць уласны артыкул, улічваючы вывучаны тэарэтычны матэрыял. Загаловак павінен раскрываць тэму або галоўную думку тэксту.

# **7. Чытанне газетнага артыкула, параўнанне яго з уласным, высновы**

# На наступным уроку, пасля завяршэння працы над уласным тэкстам, вучні знаёмяцца са зместам газетнага артыкула, самастойна аналізуюць яго, зачытваюць свае працы, робяць высновы адносна раскрыцця тэмы.

# **8. Рэфлексія**

# Вучні адказваюць на пытанне:

* Чым карысна была для мяне праца на сённяшніх уроках беларускай мовы?

# Акрамя традыцыйных адказаў, што паўтарылі, што новага даведаліся, чаму навучыліся, вучні гаварылі, што, напэўна, як ніколі, з задавальненнем працавалі над сачыненнем. Цікава было хутчэй даведацца, пра што пісалі сапраўдныя журналісты. Відавочным аказалася тое, што на адны і тыя ж словы, сказы па-рознаму рэагуюць людзі, ствараючы шэраг уласных вобразаў, меркаванняў. На некаторых вучняў па-іншаму паглядзелі аднакласнікі, яны значна палепшылі свой імідж, паказаўшы шырокі кругагляд, уменне нестандартна мысліць.